Na temelju članka 35. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispr. pročišćenog teksta) i članka 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ 12/19, 7/21 i 5/24) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14-pročišćeni tekst, 6/14, 1/18, 1/20 i 2/21, 16/24), Općinsko vijeće Općine Sveti Filip i Jakov, na svojoj 18. sjednici, održanoj dana -----------2024. godine donijelo je

**O D L U K U**

**o prodaji nekretnine**

**Članak 1.**

Ovom Odlukom određuje se prodaja višenamjenskog prostora u suterenu nekretnine označene kao k.č. 104. k.o. Sveti Filip i Jakov, ukupne površine 1025 m2, položene u zemljišnoknjižnom ulošku broj 3835 Zemljišnoknjižnog odjela - Biograd na Moru, Općinskog suda u Zadru i to:

Suvlasnički dio s neodređenim omjerom ETAŽNO VLASNIŠTVO (E-1):

Višenamjenski prostor lociran u suterenu građevine, korisne površine 186,52 m2, koji se sastoji od

pet skladišta, spremišta kemijskih proizvoda, komore, prostora za pripremu voća i povrća,

prostora za pripremu mesa, uredske prostorije, predprostora i garderobe, dva tuša, dva WC-a i

predprostora kojemu pripada slijedeći sporedni dio: vjetrobran korisne površine 2,40 m2, što čini

ukupnu korisnu vrijednost od 189,00 m2, sve označeno plavom šrafurom.

**Članak 2.**

Ovlašćuje se općinski načelnik da provede natječajni postupak za prodaju nekretnine iz članka 1. ove Odluke, donese odluku o odabiru najpovoljnijeg ponuditelja i zaključi s istim Ugovor o kupoprodaji nekretnina.

**Članak 3.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA: 940-01/24-01/21**

**URBROJ: 2198-19-03-01/04-24---**

**Sveti Filip i Jakov, 3. listopada 2024. godine**

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 **Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZLOŽENJE

Pravni temelj za donošenje Odluke o prodaji nekretnine u vlasništvu Općine Sveti Filip i Jakov je članak 35. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispr. pročišćenog teksta) kojim je uređeno da ovlasti za raspolaganje, upravljanje i korištenje stvarima u vlasništvu jedinica lokalne samouprave imaju tijela jedinica lokalne samouprave određena propisom o ustrojstvu lokalne i područne (regionalne) samouprave te članak 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ 12/19, 7/21 i 5/24) i članak 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14-pročišćeni tekst, 6/14, 1/18, 1/20 i 2/21, 16/24).

Ovom odlukom se predlaže da se prodaji izloži višenamjenski prostor u suterenu navedene nekretnine putem javnog natječaja po tržišnoj cijeni koja će biti naknadno utvrđena sukladno procjembenom elaboratu izrađenom od strane ovlaštenog procjenitelja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_